《闻毛康侯何洁卿何龙友下第寄怀》
明代·李孙宸

淩云虚道动君王，病渴相如复在粱。眉黛未能容淡扫，市门纷自倚红妆。

正怜归雁音书渺，犹忆思鲈客计忙。一任道傍多按剑，握中无恙是珠光。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。